Divyezhek e oa ar gartenn hetoù evit 2005 da skouer, ar siell nevez zo bet graet ur stumm ofisiel brezhonek anezhi (met n’eo nemet gant ar bed kevredigezhel ha war TERioù zo e vez implijet evit ar poent), ha sinet eo bet stumm brezhonek ar Feur-emglev etre Rannvro Breizh hag ar Vodadenn Vroadel evit Kembre a oa bet sinet gant prezidant ar C’huzul-rannvro diaraok e kembraeg, saozneg ha galleg hepken, nebeutoc’h eget bloaz a-raok.